Fysiodema distribuerer fem banebrydende hjælpemidler til genoptræning og rehabilitering.\nAlterG® løbebånd er en vægt-aflastende G-træner - en simpel, sikker og smertefri mulighed for at genvinde og træne balancen og forbedre gangen i forbindelse med både skadesforløb, neurologiske tilstande og overvægt.\nBionic® Leg er en unik computerstyret enhed, der sættes på benet og reagerer på patientens forsøg på bevægelse. Bionic® Leg er specieldesignet til at støtte holdningen og forbedre gangen samtidig med, at den forhindrer patienten i at falde.\nKaatsu® træning er en type styrketræning, der på kort tid giver signifikant effekt af træningen selv ved lav eller ingen belastning. Kaatsu bånd anvendes sikkert og effektivt af atleter og ikke-atleter på tværs af aldre, sportsgrene og færdigheder for at få muskelstyrke, øget bevægelighed og forbedrede resultater.\nTensioMyoGraphy er en ny, nøjagtig og effektiv målemetode, der måler musklers kontraktionsevne via en sensor uden på kroppen. Med TensioMyoGraphy får du indsigt i, hvad der sker i musklen under selve muskelsammentrækningen – uden at være invasiv.\nLymphaTouch® er et nyt fysioterapeutisk hjælpemiddel til behandlinger af sportsskader, træthedsbrud og akillessenebetændelse. Effektiviteten af lymfesystemet øges ved hjælp af et negativt tryk, der løfter vævet og dermed stimulerer lymfestrømmen og helingsprocessen.


DSR: Pålagt coronatest skal tælle som arbejdstid | Politik og nyheder, DSR\nPolitik og nyheder » Nyheder » DSR: Pålagt coronatest skal tælle som...\nDet er ikke rimeligt, at sygeplejersker skal bruge deres fritid på at blive testet for corona, når det er pålagt af arbejdsgiveren på grund af tilfælde af covid-19 på arbejdspladsen. Alligevel er det sådan det er foregår i flere regioner og kommuner.\n”Selvfølgelig skal man testes, hvis der er mistanke om, at man kan være blevet smittet med Covid-19 på arbejdet, og det er også i orden at arbejdsgiveren kan pålægge medarbejderne at blive testet. Men så er det også kun rimeligt, at arbejdsgiveren betaler for den tid, der er forbundet med det. Det er jo en smitterisiko, som er opstået på arbejdet,” siger Grete Christensen, formand for Dansk Sygeplejeråd.\nAt det ikke fungerer sådan, har flere sygeplejersker oplevet. Blandt andet er en hel afdeling på Universitetshospital Sjælland blevet pålagt at blive testet, og det har en del måtte bruge deres fritid på, uden at der er sket honorering efter arbejdstidsaftalen. På den baggrund er sagen nu blevet taget op på et møde mellem Dansk Sygeplejeråd, Fagbevægelsens Fællesorganisation (FH) og Danske Regioner - uden at det dog lykkedes at nå til enighed.\n”Det er vores klare opfattelse, at hvis man bliver kontaktet af sin arbejdsgiver og bliver pålagt at blive testet i sin fritid, så skal man honoreres efter arbejdstidsreglerne. Det kan man ikke bare pålægge sygeplejerskerne med henvisning til Sundhedsstyrelsens retningslinjer og samfundssind,” siger Grete Christensen.\nNu vil der gennem FH blive sendt et klageskrift til Arbejdsretten. Tilsvarende er der en sag på vej mod KL, som FOA kører på baggrund af medarbejdere i kommunerne, som også har skullet bruge deres fritid på at blive testet.\nFornem pris til sygeplejerskeportrætter under corona\nfre, 28/08/2020 - 15:55\nDansk Sygeplejeråd har vundet specialmediernes fornemste pris, Anders Bordingprisen, for arbejdet med portrætter på Facebook af sygeplejersker, der fortalte om, hvordan det var at være sygeplejerske...\n116 Covid-19 arbejdsskadesager anerkendt\nman, 24/08/2020 - 15:43\nUd af 1040 anmeldelser er 116 indtil dato blevet anerkendt som arbejdsskader relateret til covid-19. Et mørketal lurer dog i horisonten.


Kulturkapellet - Filmanmeldelse: Sunshine Superman\nSunshine Superman (100 min.) Købefilm / Universal\nAnmeldt 9/2 2016, 09:00 af Torben Rølmer Bille\nIntet opstår ud af ingenting. Derfor kan det være interessant indimellem at kende baggrunden for sådanne ting også selv om disse ting er nogen der ligge fjernt fra ens normale hverdag. Dette gælder eksempelvis BASE-jumping, altså de faldskærmsudspringere, der klatrer op i tv-master, skyskrabere eller lignende for at hoppe ud.\nBASE er et akronym der står for ”Bygning”, ”Antenne”, ”Spænd” (f.eks. en bro) og ”Earth” (altså en klippe, for ellers er det svært af få noget frit fald) og skal man kalde sig rigtig BASE-jumper, så skal man som minimum have foretaget et spring fra alle disse steder. Selv om denne form for faldskærmsudspring sikkert er kendt af de fleste, så er det nok kun et fåtal udenfor faldskærmsmiljøet, der kender historien om manden der fandt på BASE-jumping.\nSunshine Superman fortæller historien om Carl Boenisch, der oprindelig startede sin karriere som elektroingeniør, men som efterhånden viede mere og mere af sit liv til arbejdet som kameramand, eller mere præcist kameramand der filmede faldskærmsudspringere. I løbet af halvfjerdserne fandt han ud af, at der i Yosemite National Park var en bestemt klippeformation, kendt som El Capitan, der havde en nærmest lodret klippevæg og desuden var der flere steder ved foden af dette klippemassiv som egnede sig til en eventuel landing.\nBoenisch var matematiker til benet og kunne derfor regne ud, at det var forbundet med forholdsvis lille risiko at benytte dette sted som et alternativ til at stige ind i en flyver og springe ud. Efter Boenisch og hans gruppe af venner havde foretaget en række spring som de på spektakulær vis optog på de uhandy 16-mm. kameraer, blev El Capitan nærmest et mekka for vovehalse, der ville eftergøre vovehalsenes udspring. Godt hjulpet på vej af Boenisch, der drog rundt i landet og viste hans optagelser.\nDet viser sig dog at Sunshine Superman ikke alene handler om BASE-jumping, for det er lige så meget en film der vil tegne et portræt af det forhold som den nørdede Carl da han var 40, fik til den noget yngre, men lige så nørdede Jean. Det er ikke så meget fordi filmen forsøger at lave et meget intimt portræt af de to, men der skabes alligevel et billede af et par, der til trods for deres modsætninger alligevel fandt sammen.\nPå den lille ”making-of” film, der også er inkluderet på BluRay’en, fortæller filmens instruktør Marah Strauch om hvordan hun fik adgang til en stor mængde privat arkivmateriale, som hun mente hun bare blev nødt til at få sorteret i og vist til verden. Der var ikke hun tale om en masse flotte sekvenser med mange forskellige BASE-udspring, filmet både af de der hopper og faste kameraer, men også privatoptagelser fra Boenischs hjem.\nStrauch manglede dog en del materiale blandt arkivmaterialet, der kunne fylde de huller ud, hvor kamererne ikke snurrede og derfor har hendes hold med stor sans for detaljer, tøj og scenografi, genskabt mange af de scener som de medvirkende kun fortæller om, men som der ikke findes billeder af. Det er dog ganske tydeligt at se når der er tale om disse rekonstruktioner, for som oftest er ham der spiller Carl filmet enten med ryggen til kameraet, eller hvor hans hoved belejligt er skåret af af toppen af billedet. Det er instruktøren selv, der i disse scener agerer Jean, hvilket måske også siger lidt om hvor dedikeret hun har været i forhold til at få skabt hendes film.\nDette aspekt generer på ingen måde oplevelsen af Sunshine Superman for den viser nogle utroligt flotte og i den utrænedes øjne måske lettere dumdristige BASE-jumps, mens den sidste halve time fokuserer især på de tragiske omstændigheder, der førte til Carls død. Moralen i fortællingen synes at være, at vi kun lever én gang, så derfor kan man lige så godt leve livet fuldt ud, hvilket jo er et ganske fint budskab, men samtidig synes filmen også at have flere underliggende budskaber, der er lidt mere tvetydige.\nEksempelvis vælger Jean at være den første, der foretager et spring efter mandens død og da man ser hun bliver interviewet lige bagefter, virker hun rolig og afklaret, selv da journalisten spørger om hun slet ikke tænkte på Carl undervejs. Dette svarer hun ja til men samtidig at det er meget privat. Af samme grund kommer hun til at fremstå sol lettere distanceret til virkeligheden og mere interesseret i at redde BASE-jumpings ry, end at give sig til at sørge.\nDet andet aspekt er, at filmen godt nok adresserer at BASE-jumping er forbudt mange steder og selv om den viser et enkelt dødsfald, så nævner den ikke hvor mange mennesker der har mistet livet i forbindelse med denne sport. Det kræver ikke mange klik med en mus for at finde denne nedslående liste over dødsfald fra 1981 og frem til i dag. Det må være fantastisk at væve i frit fald over jorden, men det kan altså også meget nemt gå galt.\nSunshine Superman er en fascinerende film om en meget speciel mand med en mission. Men desværre kommer vi aldrig tæt på Carl eller hans hustru. Der er utroligt mange flotte sekvenser med folk i frit fald, der kan virke som en slags homage til Riefenstals berømte sekvens med udspring i Olympia, men filmen kommer også til at virke lidt for lang, og gentager både centrale pointer og sekvenser for meget. Det er en film man bliver nødt til at se hvis man selv springer i faldskærm, eller er til ekstremsport, men desværre er instruktøren for ukritisk i forhold til sit materiale og det lykkes hende heller ikke at få gjort hendes hovedpersoner nærværende.\n« Krigen «\n» German Angst »\nAnmeldt 9/2 2016, 09:00\nCarl Boenisch, Jean Boenisch, Selia Hansen, oa


Spørgsmål og svar - Color&Co\nKan gardinet også beskæres i længden/højden?\nJa, vi kan beskære både i længde og bredde. Undtaget modellerne 70010-WHT samt 70010-WHTT.\nHvad koster det at få et gardin beskåret?\nPrisen er 299 kr. for beskæring af begge sider i bredden. Beskæring i længden koster også 299 kr.\nEr det nødvendigt at få gardinet beskåret i længden?\nNej, vi anbefaler at beholde et rul i bunden på mindst 10 cm. Rullet er visuelt smukt, og derudover holdes gardinet stramt nede med lidt tyngde i bunden, så man undgår, at gardinet blafrer, når vinduet er åbent.\nHvilken side sidder snoretrækket i?\nSnoretrækket sidder altid i højre side af rullegardinet.\nHvor meget skinner solen igennem gardinet?\nVed hvert produkt på hjemmesiden finder du en vurdering af, hvor mange procent sollys gardinet skærmer for. Gardinerne dækker fra ca. 25 til 99 procent.\nHvor kan jeg se jeres gardiner?\nAlle vores forhandlere har en prøvemappe samt et udvalg af vores rullegardiner. Du finder forhandlerne under menupunktet Find forhandler.\nKan gardinerne bruges udendørs?\nBambus kan som materiale godt holde til udendørs brug, når blot gardinet hænger tørt. Dog skal man forvente mere slid end indendørs. Vi anbefaler at vælge gardiner i natur til udendørs brug, da natur-gardinerne falmer mindre end de farvede gardiner. Gardinerne bør kun hænge ude i sommerhalvåret.\nHvor stort er rullet, når gardinet er rullet helt op?\nBambus er et fint og let materiale, så rullet er ikke særlig stort. På de største gardiner maksimalt 10 cm i diameter.\nHvad gør jeg, hvis gardinets snor knækker?\nSnoren kan udskiftes. Ring til os på tlf. 7199 7172 eller skriv til info@colorco.dk. Vi sender dig fluks en ny snor.\nHvordan finder jeg ud af, hvilket mål mit gardin skal have?\nHvis gardinet skal hænge inde i vinduesrammen/dørrammen, måler du rammen i top, midt og bund. Hvis målene er forskellige, bruger du det største mål som udgangspunkt. Herefter skal du trække 1/2 cm fra i hver side, så gardinet kan rulle op og ned uden at støde på. I en gammel ejendom med skæve vinduer anbefaler vi som udgangspunkt at lægge 1 cm til i hver side.\nFølger ophæng og snorholder med?\nJa, ophæng og snorholder ligger i en pose, rullet ind i gardinet med en brugsanvisning. Nogle gange ligger posen helt i bunden af rullet. Mangler posen, skal du endelig kontakte os på info@colorco.dk, så sender vi et sæt til dig.\nHvordan bliver gardinet beskåret i bredden?\nGardinet bliver beskåret i begge sider, så det passer med hængslerne samt snoretrækket.